Жеңиш (парк)

Жеңиш паркы — Жалал-Абад шаарындагы негизги эс алуу жайларынын бири. Парк шаар тургундары жана коноктору үчүн сейилдөө, маданий иш-чаралар жана балдар менен үй-бүлөлүк эс алуу үчүн арналган.

 Тарыхы 
Бул парктын мурдагы аталышы — '''ВЛКСМ''' паркы (Всероссийский Лениндик Комсомол Союзу). Совет доорунда курулуп, көп жылдар бою шаардагы жаштар жана үй-бүлөлөр үчүн негизги эс алуу жайы болуп келген. Кийинчерээк паркка «Жеңиш» (''победа'') деген жаңы аталыш берилген. Аталыштын өзгөртүлүшүнүн так датасы жана себеби боюнча расмий маалыматтар азырынча жеткиликсиз.

 Жайгашуусу 
Парк Жалал-Абад шаарынын борбордук бөлүгүндө жайгашкан. Жакынкы аймактарда коомдук тамактануу жайлары, дүкөндөр жана башка шаардык инфраструктура объектилери бар.

 Кайра куруу 
Кайра курууга чейин Жалал-Абад шаарындагы «Жеңиш» паркында ар түрдүү атракциондор, балдар аянтчалары, эс алуу үчүн отургучтар жана жашыл аймактар болгон. Сезондук тамак-аш жайлары жана таттуулар сатылган кичи дүкөндөр иштеген. Парк ичинде жергиликтүү тургундар жана коноктор жакшы билген «Байчечекей» балмуздак саткан чекит да орун алган.

2025-жылдын жаз айларында Жалал-Абад мэриясы парк аймагын жаңыртуу жана модернизациялоо боюнча чечим кабыл алган. Парктагы ишкерлерге Курман Айт жана Балдарды коргоо күнү аяктагандан кийин (10-июнга чейин) иштөөгө уруксат берилген. Андан соң алар өз аттракциондорун жана жабдууларын алып чыгып, аянтты бошотушкан.

Жай айларында парк толугу менен реконструкция үчүн жабылган. Кыргыз Республикасынын Министрлер Кабинетинин төрагасынын орун басары — УКМКнын төрагасы Камчыбек Ташиев парктагы абалды текшерип, жаңы долбоордо эс алуу үчүн коопсуз жана ыңгайлуу шарттарды түзүүнү, ошондой эле белгилүү инсандарга жана баатырларга арналган эстеликтерди орнотуу үчүн атайын зона уюштурууну тапшырган.

 Инвестиция жана пландар 
Жергиликтүү маалымат булактарынын билдирүүсүнө ылайык, парк «Мамлекеттик-жеке өнөктөштүк» (МЖӨ) формасында толук жаңыланат. Жалпы инвестиция көлөмү болжол менен '''2,5 миллион АКШ долларын''' түзөт. Жаңы долбоордо заманбап аттракциондор, жаңыланган сейил бак жолдору, жашыл аймактар жана маданий иш-чараларды өткөрүү үчүн аянтчалар каралууда.

 Шилтемелер 

 Report.kg — «Арендаторам парка Жеңиш в Джалал-Абаде разрешили работать до 10 июня»

 Sputnik.kg — «Ташиев в Джалал-Абаде поручил благоустроить парк»

 2ГИС — «Парк Жеңиш (ВЛКСМ)»

 Булактар 

Категория:Жалал-Абад
Категория:Манас (шаар)